**ОБАВЕШТЕЊЕ ЗА ПОЉОПРИВРЕДНИКЕ**

**ОСТВАРИВАЊЕ ПРАВА НА ПОДСТИЦАЈЕ ПО КОШНИЦИ ПЧЕЛА ЗА 2019.ГОДИНУ**

У складу са Правилником о условима и начину остваривања права на подстицаје у сточарству по кошници пчела (''Сл.гласник РС'', бр.33/2015,14/2016, 20/2018 и 44/2018-др.закон) и Правилника о измени и Правилника о условима и начину остваривања права на подстицаје у сточарству по кошници пчела бр.110-00-41/2018-09 који је донео Министар пољопривреде, шумарства и водопривреде дана 1.априла 2019.године,:

Правно лице, предузетник и физичко лице – носилац комерцијалног породичног пољопривредног газдинства, које испуњава услове прописане законом којим се уређују подстицаји у пољопривреди и руралном развоју, може да оствари право на подстицаје у сточарству по кошници пчела **за најмање 20, а највише 1000 кошница пчела.**

Подстицаји се остварују у износу од **720 динара по кошници пчела.**

Захтев за остваривање права на подстицаје по кошници пчела подноси се за сваку календарску годину, једанпут годишње, **од 15. априла до 31. маја текуће године,** на Обрасцу – Захтев за подстицаје по кошници пчела за \_\_\_\_\_ годину, Министарству пољопривреде, шумарства и водопривреде – Управи за аграрна плаћања, на адресу **Булевар краља Александра 84, 11050 Београд**.

У прилогу:

-Образац –Захтева за подстицаје по кошници пчела

-Правилник о измени и Правилника о условима и начину остваривања права на подстицаје у сточарству по кошници пчела Министарства пољопривреде, шумарства и водопривреде бр.110-00-41/2018-09 од 1.априла 2019.године.

-Упутство за електронско подношење захтева